L 52/24
EL
Επίσημη Εφημερίδα της Ευρωπαϊκής Ένωσης
20.2.2023
— το σπέρμα πληροί τους όρους που καθορίζονται στο παράρτημα II μέρος 5 κεφάλαιο I σημείο 3 του κατ’ εξουσιοδότηση κανονισμού (ΕΕ) 2020/686. 3.2.
Κατά τη διάρκεια της περιόδου που αρχίζει το νωρίτερο 30 ημέρες μετά την ολοκλήρωση του επείγοντος προστατευτικού εμβολιασμού έως την ολοκλήρωση της ειδικής επιτήρησης που προβλέπεται στο μέρος 2 του παρόντος παραρτήματος, μπορούν να επιτραπούν τα ακόλουθα: α) μετακινήσεις για σφαγή δεσποζόμενων ζώων των καταγεγραμμένων ειδών που διατηρούνται στη ζώνη εμβολιασμού προς σφαγείο που βρίσκεται εντός ή εκτός της ζώνης εμβολιασμού αλλά εντός του ίδιου κράτους μέλους, υπό όρους ίδιους με εκείνους που προβλέπονται στο άρθρο 24 και στο άρθρο 28 παράγραφος 5 του κατ’ εξουσιοδότηση κανονισμού (ΕΕ) 2020/687· β) μετακινήσεις νωπού κρέατος, εξαιρουμένων των παραπροϊόντων σφαγίων, το οποίο προέρχεται από εμβολιασμένα οπληφόρα των καταγεγραμμένων ειδών, εκτός των χοιροειδών, αν το νωπό κρέας: — πληροί όρους ίδιους με εκείνους που προβλέπονται στο άρθρο 28 παράγραφος 6 του κατ’ εξουσιοδότηση κανονισμού (ΕΕ) 2020/687· — έχει αποστεωθεί και έχουν αφαιρεθεί οι κυριότεροι προσιτοί λεμφαδένες· — είναι σφάγιο ή έχει ληφθεί από σφάγια που έχουν υποβληθεί σε διαδικασία ωρίμασης σε θερμοκρασία άνω των 2 °C για τουλάχιστον 24 ώρες και η τιμή του pH που καταγράφηκε στο μέσο του μήκιστου ραχιαίου μυός ήταν μικρότερη από 6,0· γ) μετακινήσεις νωπού κρέατος που προέρχεται από οπληφόρα των καταγεγραμμένων ειδών, εκτός των χοιροειδών, τα οποία διατηρούνται και σφάζονται εκτός της ζώνης εμβολιασμού· δ) μετακινήσεις νωπού κρέατος, εξαιρουμένων των παραπροϊόντων σφαγής, το οποίο προέρχεται από εμβολιασμένα χοιροειδή που έχουν σφαγεί κατά την περίοδο αυτή, εφόσον το νωπό κρέας παρήχθη υπό τους όρους που προ­ βλέπονται στο άρθρο 24, στο άρθρο 28 παράγραφοι 2, 3, 4, 6 και 7, στο άρθρο 33 παράγραφος 1 στοιχείο α) και στο άρθρο 33 παράγραφος 2 του κατ’ εξουσιοδότηση κανονισμού (ΕΕ) 2020/687· ε) μετακινήσεις νωπού γάλακτος που προέρχεται από εμβολιασμένα ζώα υπό όρους ίδιους με εκείνους που προβλέπονται στο άρθρο 24, στο άρθρο 28 παράγραφοι 2, 3, 4, 6 και 7, στο άρθρο 33 παράγραφος 1 στοιχείο α) και στο άρθρο 33 παράγραφος 2 στοιχείο β) του κατ’ εξουσιοδότηση κανονισμού (ΕΕ) 2020/687· στ) μετακινήσεις γαλακτοκομικών προϊόντων που προέρχονται από εμβολιασμένα ζώα, εφόσον τα εν λόγω γαλακτοκομικά προϊόντα έχουν υποβληθεί σε αποτελεσματική επεξεργασία κατά του αφθώδους πυρετού σύμφωνα με το παράρτημα VII του κατ’ εξουσιοδότηση κανονισμού (ΕΕ) 2020/687 και μόνο εφόσον έχουν διατηρηθεί, κατά τη διαδικασία παραγωγής, αποθήκευσης και μεταφοράς, χωριστά από προϊόντα που δεν είναι επιλέξιμα για αποστολή εκτός της ζώνης εμβολιασμού σύμφωνα με τον παρόντα κανονισμό· ζ) συλλογή σπέρματος για τεχνητή σπερματέγχυση από ζώα-δότες των καταγεγραμμένων ειδών που διατηρούνται σε εγκεκριμένες εγκαταστάσεις ζωικού αναπαραγωγικού υλικού που βρίσκονται στη ζώνη εμβολιασμού υπό τους όρους που καθορίζονται στο σημείο 3.1 στοιχείο δ). 3.3.
Μετά την ολοκλήρωση της ειδικής επιτήρησης που προβλέπεται στο μέρος 2 του παρόντος παραρτήματος και μέχρι το τέλος της περιόδου ανάκτησης που προβλέπεται στο μέρος 4 του παρόντος παραρτήματος, μπορούν να επιτραπούν τα ακόλουθα: α) μετακινήσεις για σφαγή ζώων των καταγεγραμμένων ειδών που διατηρούνται στη ζώνη εμβολιασμού προς σφαγείο που βρίσκεται εντός ή εκτός της ζώνης εμβολιασμού αλλά εντός του ίδιου κράτους μέλους, υπό όρους ίδιους με εκείνους που καθορίζονται στο άρθρο 24 και στο άρθρο 28 παράγραφος 5 του κατ’ εξουσιοδότηση κανονισμού (ΕΕ) 2020/687· β) μετακινήσεις μη εμβολιασμένων ζώων των καταγεγραμμένων ειδών σύμφωνα με τις ακόλουθες διατάξεις: i) εντός 24 ωρών πριν από τη φόρτωση, όλα τα ζώα των καταγεγραμμένων ειδών στην εγκατάσταση έχουν υποβληθεί σε κλινική εξέταση και δεν έχουν εμφανίσει κλινικά συμπτώματα αφθώδους πυρετού· ii) τα ζώα έχουν συμπληρώσει αναμονή τουλάχιστον 30 ημερών στην εγκατάσταση καταγωγής, κατά τη διάρκεια της οποίας δεν εισήχθη στην εγκατάσταση κανένα ζώο των καταγεγραμμένων ειδών·